CELEX: 32008D0159
Language: sl
Date: 2008-02-22 00:00:00
Title: 2008/159/ES: Odločba Komisije z dne 22. februarja 2008 o spremembi Odločbe 2007/683/ES o odobritvi načrta za izkoreninjenje klasične prašičje kuge pri divjih prašičih na nekaterih območjih Madžarske (notificirano pod dokumentarno številko C(2008) 675)

26.2.2008   
            
            
               SL
            
            
               Uradni list Evropske unije
            
            
               L 51/21
            
         
      ODLOČBA KOMISIJE
   
   z dne 22. februarja 2008
   o spremembi Odločbe 2007/683/ES o odobritvi načrta za izkoreninjenje klasične prašičje kuge pri divjih prašičih na nekaterih območjih Madžarske
   (notificirano pod dokumentarno številko C(2008) 675)
   (Besedilo v madžarskem jeziku je edino verodostojno)
   (2008/159/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti člena 16(1) Direktive,
   ob upoštevanju naslednjega:
   
               (1)
            
            
               Odločba Komisije 2007/683/ES (2) je bila sprejeta kot eden od številnih ukrepov za boj proti klasični prašičji kugi.
            
         
               (2)
            
            
               Slovaška je obvestila Komisijo o zadnjem razvoju navedene bolezni pri divjih prašičih na nekaterih območjih ob meji z Madžarsko.
            
         
               (3)
            
            
               Madžarska je obvestila Komisijo, da je treba zaradi epidemiološkega stanja načrt za izkorinenjenje klasične prašičje kuge pri divjih prašičih razširiti na nekatera območja v okraju Pest na Madžarskem.
            
         
               (4)
            
            
               Odločbo 2007/683/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2007/683/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na Republiko Madžarsko.
   
      V Bruslju, 22. februarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 281, 25.10.2007, str. 27.
   
      PRILOGA
      
         
            „PRILOGA
            Območja, kjer je treba izvajati načrt za izkoreninjenje klasične prašičje kuge pri divjih prašičih:
            Ozemlje okraja Nógrád in ozemlje okraja Pest, ki leži severno in vzhodno od Donave, južno od meje s Slovaško, zahodno od okraja Nógrád ter severno od avtoceste E 71.“